Čukotsko more

Čukotsko more (ruski:Чукотское море) je rubno more Arktičkog okeana. Omeđeno je na zapadu prolazom De Long i ostrvom Wrangel, na istoku seže do Point Barrowa na Aljasci, iza kojeg se proteže Beaufortovo more. 
Beringov prolaz je južna granica i poveznica sa Beringovim morem u Tihom okeanu.

More ima približnu površinu od 595 000 km2 i plovno je samo četiri mjeseca u godini. Glavna geološka značajka dna Čukotskog mora je 700 kilometara dugačak bazen Hope, koji je na sjeveroistoku omeđen Heraldovim lukom. Dubine manje od 50 metara zauzimaju 56% ukupne površine. Čukotsko more ima vrlo malo otoka u usporedbi s drugim morima Arktika. 

More je dobilo ime po narodu Čukči, koji žive na njegovim obalama i na poluotoku Čukotka. Obalni Čukči tradicionalno su se bavili ribolovom, kitolovom i lovom na morževe u ovom hladnom moru. Polarni medvjedi koji žive na ledu Čukotskog mora jedna su od pet genetski različitih euroazijskih populacija te vrste.
lijevo|mini|Lomljenje morskog leda na Čukotskom moru tokom proljeća

 Također pogledajte 
 Sedam mora

Kategorija:Arktički okean
Kategorija:Mora